Већ је вече. Роса (Јесењин)
Већ је вече. Роса
Пала на коприву.
Ја стојим крај пута
Ослоњен на иву.

На наш кров се слива
Светлост месечева,
Негде у даљини
Славуј тихо пева.

Топло је к'о зими
Поред пећи моје,
К'о велике свеће
Танке брезе стоје.

А негде за реком,
За шумским честаром,
Стари чувар лупа
Клепетушом старом.

Сергеј Јесењин

прев. Драгутин М. Маловић
ru:Вот уж вечер. Роса (Есенин)